Diari Oficial de la Generalitat Valenciana


Sumari del DOGV 6446, del 26-01-2011 (2011/568)

RESOLUCIÓ de 20 de desembre de 2010, del Servici Territorial d'Energia d'Alacant, per la qual s'atorga a Gas Natural Cegas, SA, l'autorització administrativa per a la construcció de les instal·lacions corresponents al gasoducte de gas natural denominat ramal de subministrament de gas natural al terme municipal de Benijófar, a la província d'Alacant, s'aprova el projecte d'execució, l'addenda tècnica i es declara en concret la seua utilitat pública. Expedient número CBREDE 2008/27/03.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6446

Data del DOGV
:   26-01-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/568


Data del document
:   20-12-2010

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ de 20 de desembre de 2010, del Servici Territorial d'Energia d'Alacant, per la qual s'atorga a Gas Natural Cegas, SA, l'autorització administrativa per a la construcció de les instal·lacions corresponents al gasoducte de gas natural denominat ramal de subministrament de gas natural al terme municipal de Benijófar, a la província d'Alacant, s'aprova el projecte d'execució, l'addenda tècnica i es declara en concret la seua utilitat pública. Expedient número CBREDE 2008/27/03. [2011/568]  
Vist l'expedient amb referència CBREDE 2008/27/03 incoat pel Servici Territorial d'Energia d'Alacant, a instància de Gas Natural Cegas, SA, amb domicili als efectes de notificacions en l'avinguda Balears, 69, 46540 València, relatiu a la sol·licitud de 12 de maig de 2008, sobre l'autorització administrativa per a la construcció de les instal·lacions corresponents al gasoducte de gas natural denominat ramal de subministrament de gas natural al terme municipal de Benijófar, a la província d'Alacant, l'aprovació del projecte d'execució i la declaració, en concret, de la seua utilitat pública.   
S'adjunta exemplar del projecte tècnic d'execució firmat per tècnic competent i visat pel col·legi professional corresponent, de 15 de novembre de 2007 i amb el número 7032.  
Resultant que consta com a antecedent la Resolució de 19 de maig de 2009, de la Direcció General d'Energia, per la qual s'atorga a Gas Natural Cegas, SA, l'autorització administrativa i l'aprovació del projecte d'execució per a la construcció de les instal·lacions corresponents al gasoducte de gas natural denominat antena de subministrament de gas natural al terme municipal de Benijófar i les seues instal·lacions auxiliars, al terme municipal de Benijófar, a la província d'Alacant. Expedient CBREDE2008/8/03.   
Resultant que realitzada la informació pública a què es fa referència en la Llei 34/1998, de 7 d'octubre, del Sector d'Hidrocarburs, en el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural i a allò que s'ha preceptuat en el Decret 162/90, de 15 d'octubre, sobre impacte ambiental, modificat pel Decret 32/2006, de 10 de març, per mitjà d'anuncis en el Butlletí Oficial de la Província d'Alacant número 234, de 4 de desembre de 2008, en el Diari Oficial de la Comunitat Valenciana número 5903, de 28 de novembre de 2008, en els diaris de premsa Las Provincias i El Mundo, de 4 de desembre de 2008, i exposada en el tauler d'edictes de l'Ajuntament de Benijófar, únic afectat pel projecte, no s'han presentat al·legacions a la sol·licitud realitzada.  
Resultant que de conformitat amb la sol·licitud efectuada segons el que establix el Reial Decret 1434/2002, s'ha remés a l'Ajuntament de Benijófar, únic Ajuntament afectat pel traçat del gasoducte, separata del projecte presentat, en què se sol·licita informe que done conformitat o oposició a l'autorització sol·licitada i, si és el cas, les condicions tècniques procedents, així com informe sobre l'adaptació d'este al planejament urbanístic que siga d'aplicació, d'acord amb el que disposa la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana, no consta en l'expedient la remissió de l'informe sol·licitat, a pesar d'haver reiterat este informe.   
Resultant que s'ha remés a l'Àrea d'Avaluació Ambiental, de la Conselleria de Medi Ambient, Aigua, Urbanisme i Habitatge, la documentació preceptiva a l'efecte de formular la corresponent declaració d'impacte ambiental, consta en l'expedient la Resolució, de 24 de juny de 2010, de la Direcció General de Gestió del Medi Natural, per mitjà de la qual es resol estimar acceptable, només als efectes ambientals i sense perjuí de l'obtenció prèvia de les autoritzacions sectorials que se li apliquen, el Projecte Ramal de Subministrament de Gas Natural al Terme Municipal de Benijófar, sempre que este es desenvolupe d'acord amb les previsions de l'estudi d'impacte ambiental i les condicions que en la part resolutiva d'esta autorització s'exposaran.  
Resultant que consta en l'expedient l'informe patrimonial favorable de data 4 de novembre de 2010, de la Direcció General de Patrimoni Cultural Valencià, de la Conselleria de Cultura i Esport.   
Vist l'escrit presentat per Gas Natural Cegas, SA, amb data 10 de desembre de 2010, davant d'este Servici Territorial d'Energia, que adjunta l'addenda tècnica al ramal de subministrament de gas natural al terme municipal de Benijófar, firmada per tècnic competent, segons declaració responsable de 18 de novembre de 2010, en què sol·licita l'aprovació de la mencionada addenda.  
Resultant que la presentació de l'esmentada addenda tècnica és conseqüència dels estudis realitzats sobre les previsions de consums de la zona, que aconsellen un canvi en el rang de pressió de servici de les instal·lacions del mencionat ramal, i passar d'una pressió de 5 bar a 8 bar, i que com a conseqüència d'això, es fa necessari el canvi del material que s'ha d'utilitzar en la construcció, passar de PE-100 SDR 17,6 a PE-100 SDR 11.   
Resultant que Gas Natural Cegas, SA, es troba inscrita definitivament en la secció primera del Registre Administratiu de Distribuïdors, Comercialitzadors i Consumidors Qualificats, amb àmbit d'actuació nacional.  
Resultant que, d'acord amb la sol·licitud i el projecte presentat, la finalitat que es perseguix amb la construcció d'esta instal·lació és dotar de subministrament de gas natural el terme municipal de Benijófar.   
Resultant que el projecte tècnic d'execució i l'addenda tècnica presenten un traçat plenament concretat, tenen entre la seua documentació els plans pertinents a escala adequada, estan prou detallats i contenen una relació concreta i individualitzada dels béns i dels drets afectats.  
Considerant que el projecte i l'addenda tècnica reunixen una definició i concreció de les característiques tècniques i de traçat que garantixen la major seguretat i millor funcionalitat del gasoducte, i estos són els paràmetres que condicionen i obliguen principalment a adoptar un traçat, amb independència de les afectacions que a tercers puguen representar i això sense perjuí d'indemnitzar adequadament estes.  
Considerant que l'article 75.2 del Reial Decret 1434/2002, de 27 de desembre, establix que les autoritzacions a què es referix este títol seran atorgades, sense perjuí de les concessions i autoritzacions que siguen necessàries, d'acord amb altres disposicions que resulten aplicables, i en especial les relatives a l'ordenació del territori i al medi ambient.   
Considerant que s'han complit els tràmits establits en el títol IV del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.   
Considerant el Servici Territorial d'Energia d'Alacant competent per a la resolució d'este expedient, d'acord amb el que disposa l'article 28 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Este Servici Territorial d'Energia resol:  
Primer  
Atorgar l'autorització administrativa a l'empresa Gas Natural Cegas, SA, per a la construcció de les instal·lacions corresponents al gasoducte de gas natural denominat ramal de subministrament de gas natural al terme municipal de Benijófar, al terme municipal de Benijófar, a la província d'Alacant.   
Esta autorització quedarà sotmesa a les condicions que figuren a continuació:  
1. El titular de la instal·lació constituirà en el termini d'un mes una garantia per valor de 4.288,60 euros, import del dos per cent del pressupost de les instal·lacions afectades que figuren en esta resolució, per a garantir el compliment de les seues obligacions, de conformitat amb el que assenyala l'article 82 del Reial Decret 1434/2002, de 27 de desembre, regulador de les activitats de transport, distribució, comercialització, subministrament i procediments d'autorització d'instal·lacions de gas natural. La dita fiança es constituirà en la Tresoreria del Servici Territorial d'Alacant, de la Conselleria d'Economia, Hisenda i Ocupació, de conformitat amb l'Orde de 14 de febrer de 1986, i l'Orde de 16 de desembre de 1996, de la Conselleria d'Economia, Hisenda i Ocupació, per la qual es regula el procediment de constitució i devolució de fiances. La fiança serà tornada al titular d'esta autorització, amb la sol·licitud prèvia, una vegada que el Servici Territorial d'Energia d'Alacant formalitze l'acta de posada en marxa de les instal·lacions a què es referix esta resolució i l'interessat justifique el compliment de les obligacions derivades d'esta autorització.  
2. Gas Natural Cegas, SA, complirà estrictament les obligacions que s'assenyalen en l'article 74 de la Llei 34/1998, de 7 d'octubre, del Sector d'Hidrocarburs, modificada per la Llei 12/2007, de 2 de juliol. En especial, estarà obligada a procedir a l'ampliació de les instal·lacions de distribució i facilitar les connexions en l'àmbit geogràfic de la seua autorització, en condicions d'igualtat quan així siga necessari per a atendre noves demandes de subministrament de gas, sense perjuí del que resulte de l'aplicació del règim reglamentàriament establit per a les connexions.   
3. El titular d'esta autorització disfrutarà, com a distribuïdor, dels drets que assenyala l'article 75 de la Llei 34/1998, de 7 d'octubre, del Sector d'Hidrocarburs.  
4. Esta autorització en cap cas es concedirà amb drets exclusius d'ús, tal com indica l'article 73 de la Llei 34/1998, de 7 d'octubre, del Sector d'Hidrocarburs, modificat per l'article vint-i-huit del Reial Decret Llei 5/2005 d'11 de març, de reformes urgents per a l'impuls de la productivitat i per a la millora de la contractació pública.   
5. Esta autorització s'entén sense perjuís i independentment de les concessions, llicències, permisos o autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que resulten aplicables i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, de 7 d'octubre, modificat per l'article 28 del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.   
6. Esta autorització s'atorga sense perjuí de tercers i sense perjudici dels drets particulars.  
7. Serà causa de revocació d'esta autorització:  
- L'incompliment de la constitució del depòsit de garantia en el termini i en la forma assenyalats en estes condicions.  
- L'incompliment de les condicions expressades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
8. Condicions mediambientals arreplegades en la declaració d'impacte ambiental de 24 de juny de 2010:  
- Prèviament a l'execució de l'obra se supervisarà, amb suficient antelació, amb els servicis tècnics de la Direcció Territorial d'Alacant d'esta Conselleria, la traça de l'obra per a determinar i establir si foren necessàries mesures preventives addicionals respecte a la vegetació, flora i fauna: exemplars vegetals naturals o de cultiu que no han d'afectar-se, xicotetes variacions de traçat, etc.  
- Es complirà el que establix la Llei 4/2006, de 19 de maig, de la Generalitat de Patrimoni Arbori Monumental de la Comunitat Valenciana, respecte a la no-afectació a exemplars monumentals si fóra el cas.  
- S'hauran de restaurar els terrenys naturals, forestals, afectats i per a això les mesures de restauració hauran de concretar-se en un projecte, amb l'assessorament dels servicis tècnics la Direcció Territorial d'Alacant d'esta Conselleria, i elaborar-se amb suficient antelació a l'execució de l'obra.  
- S'establixen els següents criteris per a la restauració:  
· Es retirarà la capa de terra vegetal que posteriorment s'utilitzarà en la restauració. La descompactació de sòls en estes zones serà superficial en cas de ser necessària. En el vessant amb pendent acusat s'adoptaran mesures per a evitar l'erosió: cavallons perpendiculars a la línia de màxima pendent, i es valorarà la necessitat adoptar mesures addicionals com la instal·lació de geoxarxes de jute o coco, i sembres d'espècies vegetals de ràpid creixement adaptades a les condicions ecològiques de la zona.  
· S'efectuaran plantacions d'espècies autòctones presents en la zona en densitat i distribució que s'adapte a les característiques de la zona. S'utilitzaran les espècies següents: pi blanc (Pinus halepensis), espart (Stipa tenacissima), romer (Rosmarinus officinalis), arç negre (Rhamnus Iycioides), i aquelles que recomanen els servicis tècnics abans referits.  
· Es preveurà reg de plantació i de manteniment, per a superar el primer estiu, i es reposaran els malls, tot això per a assegurar una adequada revegetació de la zona, que ajude a la regeneració natural.  
- S'obtindrà l'autorització de l'organisme de conca corresponent en aquelles actuacions que afecten el domini públic hidràulic, i es respectaran les condicions imposades en l'autorització d'este (encreuament del llit o drenatge si fóra necessari, prova hidràulica si és el cas, etc.).  
- Es tindran els permisos pertinents per a la captació de l'aigua emprada en la prova hidràulica de les canonades. S'implantaran mesures per a evitar l'absorció de fauna per la força de succió de les bombes d'aigua. En el cas d'utilitzar algun producte químic en la citada prova, s'haurà de realitzar una bassa de decantació de manera que els sobrants tinguen les característiques adequades per al seu abocament a llit públic. Els productes químics sobrants es derivaran a gestor autoritzat.  
- L'abocament de l'aigua tindrà igualment els permisos pertinents.  
- Manteniment i posada al punt adequada de la maquinària. Les reparacions i posada al punt de la maquinària es realitzaran en tallers degudament autoritzats.  
- Es procedirà al reg de pista de treball ben sovint suficient en aquelles zones en què per climatologia o altres circumstàncies es preveja generar un excés de pols, en especial en aquelles zones pròximes a habitatges. Els camions que discórreguen amb material que puga generar pols hauran d'anar coberts amb lona.  
- En el desenvolupament de les obres es respectaran els preceptes continguts en la Llei 7/2002, de 3 de desembre, de la Generalitat Valenciana, contra la contaminació acústica i les ordenances municipals dictades respecte d'això.  
- S'extremaran totes les mesures per a evitar molèsties als habitatges pròxims.  
- Els materials procedents de l'excavació que no es reutilitzen en l'obra es portaran a abocador legalitzat i en el cas que el material extret de la rasa no fóra de qualitat adequada, els materials per al reblert d'esta s'obtindran de pedreres legalitzades.  
- En cap cas s'abandonaran els residus de cap tipus, provinents de les obres, i a més s'hauran de deixar els passos dels barrancs lliures de qualsevulla resta provinent de l'excavació o del desbrossament de la vegetació, de manera que no es produïsquen frens al lliure discórrer de les aigües.  
- En el cas que per a platges d'amuntegament, depòsit de materials i parc de maquinària es necessiten terrenys fora de la pista de treball, s'ubicaran en parcel·les en què l'afectació a la vegetació siga mínima amb la supervisió dels servicis tècnics de la Direcció Territorial d'Alacant d'esta Conselleria, i una vegada finalitzades les obres els terrenys hauran de restaurar-se.  
- Es complirà el que establix el Decret 7/2004, de 23 de gener, pel qual s'aprova el plec general de normes de seguretat en prevenció d'incendis forestals, en relació amb les obres en la proximitat de zones naturals. S'efectuaran, en cas de ser necessari, les correccions o mesures, que els servicis tècnics de la Direcció Territorial d'Alacant d'esta Conselleria estimen necessaris.  
- En relació amb l'afectació al patrimoni cultural, prèviament a l'obtenció de l'autorització del projecte per l'òrgan substantiu, haurà d'obtindre's informe favorable de la Conselleria de Cultura, de manera que les condicions que en este s'establisquen ho seran d'esta declaració d'impacte ambiental.  
- La pista de treball es reduirà al màxim, en la mesura que es puga, en especial en la zona de terreny natural amb elevat pendent.  
- En la fase de replantejament del projecte s'avaluarà la possibilitat d'ajustar, en la mesura que es puga, el traçat del gasoducte a camins i límits de parcel·les sempre disposant dels permisos/autoritzacions oportuns.  
- S'efectuarà una correcta gestió dels residus -d'acord amb la Llei 10/2000, de Residus de la Comunitat Valenciana,- generats en l'obra i han de quedar a la finalització els terrenys expedits de qualsevulla resta procedent d'esta. A més, les restes vegetals hauran d'utilitzar-se en la restauració del terreny triturades prèviament.  
- El programa de vigilància ambiental s'ampliarà a les condicions establides en esta declaració, així com haurà de desenvolupar-se per a seguir i assegurar el compliment de les mesures proposades en l'estudi i comprovar allò que s'ha encertat de la predicció d'impacte efectuada en este, i la previsió de mesures en cas contrari. El seguiment de les plantacions s'efectuarà durant almenys 2 anys després d'efectuades les plantacions.   
Segon  
Aprovar el projecte d'execució i l'addenda tècnica del denominat gasoducte ramal de subministrament de gas natural al terme municipal de Benijófar, firmat per tècnic competent, de data 15 de novembre de 2007, i 18 de novembre de 2010, les característiques principals del qual s'indiquen a continuació i sotmetre'ls a les condicions que igualment es mencionen:  
Tipus de gas: gas natural.  
Punt de connexió: armari de regulació i mesura (no objecte d'este projecte), situat al final del traçat de l'antena de subministrament al terme municipal de Benijófar, autoritzada per Resolució de 19 de maig de 2009, de la Direcció General d'Energia.  
Traçat: des del punt de connexió abans referit, la conducció discorre pels carrers de Marie Curie i Indira Gandhi per a posteriorment discórrer per terrenys de cultiu des de la urbanització Monte Azul i el nucli urbà de Benijófar, per a finalitzar en un armari de regulació que s'instal·larà en una zona de nova urbanització pròxima al carrer Antonio Ortis.  
Canonada: de polietilé PE-100 SDR-11, segons especificació de les normes ITC MIG 5.3. i UNE EN 1555. La canonada suportarà una pressió màxima de 8 bar.  
Longitud total: 1.219 metres.  
Armari de regulació (AR): que alimentarà la xarxa de distribució del municipi de Benijófar, de cabal nominal 1.000 m³N/h.   
Pressupost total conjunt: 214.430 euros.  
Les condicions a què està sotmesa la mencionada aprovació són les següents:  
1. Les obres hauran de realitzar-se d'acord amb el projecte i l'addenda tècnica presentada, amb les variacions que si és el cas se sol·liciten i autoritzen i es referiran als elements compresos en l'àmbit d'aplicació del Reglament de Xarxes i Connexions de Combustibles Gasosos aprovat pel Reial Decret 919/2006, de 28 de juliol. Estes instal·lacions estaran previstes per a respondre als avanços tecnològics en el camp del gas i aconseguir proveïments flexibles i segurs.  
2. El titular de l'esmentada instal·lació donarà compte de l'acabament de les obres al Servici Territorial d'Energia d'Alacant, als efectes de reconeixement, i presentarà el certificat de direcció oportú, subscrit per tècnic competent.   
3. El titular de la instal·lació notificarà per escrit al Servici Territorial d'Energia d'Alacant el començament dels treballs per a efectuar inspeccions d'estos, en cas de considerar-ho convenient.  
4. L'administració deixarà sense efecte esta resolució en qualsevol moment en el cas que s'observe l'incompliment de les condicions imposades per esta. En els dits supòsits, l'administració, amb l'expedient previ oportú, acordarà l'anul·lació de l'autorització amb totes les conseqüències d'orde administratiu i civil que es deriven, segons les disposicions legals vigents.  
5. El termini d'execució de les obres serà de sis mesos a partir d'ocupació real de les finques afectades. No obstant això, amb anterioritat a la finalització del dit termini, Gas Natural Cegas, SA, podrà sol·licitar una ampliació d'este per mitjà de sol·licitud motivada davant d'este Servici Territorial d'Energia.   
Tercer  
Declarar, en concret, la utilitat pública del gasoducte autoritzat en el punt primer d'esta resolució, la qual cosa porta implícita la necessitat d'ocupació dels béns i dels drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreta en una afectació a les finques particulars, incloses en la relació annexa, amb l'abast i els efectes previstos en l'article 107 de la Llei 34/1998, de 7 d'octubre, del Sector d'Hidrocarburs, i els articles 109.1, 110, 111, i 112.3 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.   
Quart  
Publicar i notificar esta resolució, d'acord amb el que establix el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, significant-se que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació d'esta resolució als titulars desconeguts o amb domicili ignorat o a aquells a què s'ha intentat la notificació i no s'ha pogut realitzar.  
Esta resolució no és definitiva en via administrativa i s'hi podrà interposar-se recurs d'alçada davant de la Direcció General d'Energia (carrer Colom, 1, 4a planta, 46349, València), en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
Alacant, 20 de desembre de 2010.- El cap del Servici Territorial d'Energia: Miguel García Mengual.  
Relació concreta i individualitzada dels béns i dels drets del projecte: ramal de subministrament de gas natural al terme municipal de Benijófar  
Finca núm. Titular i domicili Afectacions Cadastre Naturalesa  
 Serv. m l. Serv. m² OT m² Polígon parcel·la  
Localitat Benijófar (Alacant)  
A-BE-1 Ajuntament de Benijófar. C/ Vicente Blasco Ibáñez, 48. 03922 5 15 20 02 81522 zona verda  
 Benijófar (Alacant)  
A-BE-2 Ajuntament de Benijófar. C/ Vicente Blasco Ibáñez, 48. 24131 917 762 1.016 - - vial  
 Benijófar (Alacant)  
A-BE-3 Ajuntament de Benijófar. C/ Vicente Blasco Ibáñez, 48. 43095 597 030 965 3 9013 camí  
 Benijófar (Alacant)  
A-BE-4 El Dorado de Europa, SL. C/ Isla Tabarca-P. Patricia, 1. 30149 27 948 416 3 106 cultitu secà  
 Los Alcázares (Múrcia)  
A-BE-5 El Dorado de Europa, SL. C/ Isla Tabarca-P. Patricia, 1. 30032 80 099 083 3 35 cultitu secà  
 Los Alcázares (Múrcia)  
A-BE-6 El Dorado de Europa, SL. C/ Isla Tabarca-P. Patricia, 1. 54136 395 330 1.100 3 34 cultitu secà  
 Los Alcázares (Múrcia)  
A-BE-7 Ajuntament de Benijófar. C/ Vicente Blasco Ibáñez, 48. 03875 5 15 50 3 9004 camí  
 Benijófar (Alacant)  
A-BE-8 Antonio Valero Parres. C/ Pedro Lorca, 1-5º B. 03090 Torrevieja 953 580 2.900 3 76 pastures/cítrics  
 (Alacant) regadiu  
A-BE-9 Concepción Josefa Pardines Valero. C/ La Reina, 69-2º DC. 03715 47 919 152 3 80 cultitu secà  
 Almoradí (Alacant)   
A-BE-10 Ajuntament de Benijófar. C/ Vicente Blasco Ibáñez, 48. 03170 5 15 50 3 9008 camí  
 Benijófar (Alacant)  
A-BE-11 José Sánchez Montesinos. C/ Calvo Sotelo, 81. 03440 Benijófar 32 96 320 3 99 cultitu regadiu  
 (Alacant)  
A-BE-12 José Valero Montoya. C/ San Jaime, 27. 03500 Benijófar (Alacant) 80 783 468 3 97 pastures/cítrics  
 regadiu  
A-BE-13 Hereus de José Valero Cases. C/ San Jaime, 47. 03436 Benijófar 83 996 183 3 96 cítrics regadiu  
 (Alacant)  
A-BE-14 Ajuntament de Benijófar. C/ Vicente Blasco Ibáñez, 48. 03689 13 39 65 3 9016 camí  
 Benijófar (Alacant)  
A-BE-15 Francisca Ortuño Hernández. C/ General Mola, 12. 03146 Alacant 26 78 260 3 95 pastures  
Instal·lacions auxiliars  
Finca núm. Titular i domicili Afectacions Cadastre Naturalesa  
 Serv. m l. Serv. m² OT m² Exp. m² Pol. Parc.  
Localitat Benijófar (Alacant)  
A-BE-15 PO Francisca Ortuño Hernández. C/ General Mola, 12. 03386 20 3 95 pastures  
 Alacant  
Abreviatures utilitzades: Serv. m l. = servitud metres lineals; Serv. m² = servitud metres quadrats; OT m² = ocupació temporal metres quadrats; PO = posició  
\* \* \* \* \* \* \* \*  
Relación concreta e individualizada de bienes y derechos del proyecto Ramal de Suministro de Gas Natural al Término Municipal de Benijófar  
Finca nº Titular y domicilio Afecciones Catastro Naturaleza  
 Serv. m l. Serv. m² OT m² Polígono parcela  
Localidad: Benijófar (Alicante)  
A-BE-1 Ayuntamiento de Benijófar. C/ Vicente Blasco Ibáñez, 48. 03830 5 15 20 02 81337 zona verde  
 Benijófar (Alicante)  
A-BE-2 Ayuntamiento de Benijófar. C/ Vicente Blasco Ibáñez, 48. 94319 163 762 1.016 - - vial  
 Benijófar (Alicante)  
A-BE-3 Ayuntamiento de Benijófar. C/ Vicente Blasco Ibáñez, 48. 96737 236 002 831 3 9013 camino  
 Benijófar (Alicante)  
A-BE-4 El Dorado de Europa, SL. C/ Isla Tabarca-P. Patricia, 1. 30336 89 935 033 3 106 labor secano  
 Los Alcázares (Murcia)  
A-BE-5 El Dorado de Europa, SL. C/ Isla Tabarca-P. Patricia, 1. 30978 00 288 238 3 35 labor secano  
 Los Alcázares (Murcia)  
A-BE-6 El Dorado de Europa, SL. C/ Isla Tabarca-P. Patricia, 1. 25988 137 330 1.100 3 34 labor secano  
 Los Alcázares (Murcia)  
A-BE-7 Ayuntamiento de Benijófar. C/ Vicente Blasco Ibáñez, 48. 03954 5 15 50 3 9004 camino  
 Benijófar (Alicante)  
A-BE-8 Antonio Valero Parres. C/ Pedro Lorca, 1-5º B. 03656 Torrevieja 125 195 2.900 3 76 pastos/agrios   
 (Alicante) regadío  
A-BE-9 Concepción Josefa Pardines Valero. C/ La Reina, 69-2º DC. 03003 76 338 895 3 80 labor secano  
 Almoradí (Alicante)   
A-BE-10 Ayuntamiento de Benijófar. C/ Vicente Blasco Ibáñez, 48. 03092 5 15 50 3 9008 camino  
 Benijófar (Alicante)  
A-BE-11 José Sánchez Montesinos. C/ Calvo Sotelo, 81. 03620 Benijófar 32 96 320 3 99 labor regadío  
 (Alicante)  
A-BE-12 José Valero Montoya. C/ San Jaime, 27. 03310 Benijófar (Alicante) 49 285 731 3 97 pastos/agrios   
 regadío  
A-BE-13 Hros. de José Valero Cases. C/ San Jaime, 47. 03965 Benijófar 70 397 946 3 96 agrios regadío  
 (Alicante)  
A-BE-14 Ayuntamiento de Benijófar. C/ Vicente Blasco Ibáñez, 48. 03743 13 39 65 3 9016 camino  
 Benijófar (Alicante)  
A-BE-15 Francisca Ortuño Hernández. C/ General Mola, 12. 03457 Alicante 26 78 260 3 95 pastos  
Instalaciones auxiliares  
Finca nº Titular y domicilio Afecciones Catastro Naturaleza  
 Serv. m l. Serv. m² OT m² Exp. m² Políg. Parc.  
Localidad: Benijófar (Alicante)  
A-BE-15 PO Francisca Ortuño Hernández. C/ General Mola, 12. 03682 20 3 95 pastos  
 Alicante  
Abreviaturas utilizadas: Serv. m l. = servidumbre metros lineales; Serv. m² = servidumbre metros cuadrados; OT m² = ocupación temporal metros cuadrados; PO= posición.